CELEX: 32021R1087
Language: et
Date: 2021-04-07 00:00:00
Title: Komisjoni delegeeritud määrus (EL) 2021/1087, 7. aprill 2021, millega muudetakse Euroopa Parlamendi ja nõukogu määrust (EL) 2018/1139 seoses Chicago konventsiooni sätetele osutavate viidete ajakohastamisega (EMPs kohaldatav tekst)

5.7.2021   
               
               
                  ET
               
               
                  Euroopa Liidu Teataja
               
               
                  L 236/1
               
            
         KOMISJONI DELEGEERITUD MÄÄRUS (EL) 2021/1087,
         7. aprill 2021,
         millega muudetakse Euroopa Parlamendi ja nõukogu määrust (EL) 2018/1139 seoses Chicago konventsiooni sätetele osutavate viidete ajakohastamisega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2018. aasta määrust (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91, (1) eriti selle artikli 19 lõiget 3,
         ning arvestades järgmist:
         
                     (1)
                  
                  
                     Muud õhusõidukid kui mehitamata õhusõidukid ning nende mootorid, propellerid, osad ja eraldiseisvad seadmed peaksid vastama keskkonnakaitsenõuetele. Need on sätestatud määruses (EL) 2018/1139, viidates Chicago konventsiooni konkreetsetele sätetele, mis sisaldavad asjaomaseid nõudeid.
                  
               
                     (2)
                  
                  
                     ICAO nõukogu võttis oma 219. istungjärgu viiendal istungil 11. märtsil 2020 vastu Chicago konventsiooni 16. lisa I köite „Õhusõiduki müra“ 13. muudatuse, Chicago konventsiooni II köite „Õhusõiduki mootori heited“ 10. muudatuse ja Chicago konventsiooni III köite „Lennuki CO2-heide“ 1. muudatuse. Need muudatused jõustusid ja neid hakati kõikide liikmesriikide suhtes kohaldama 1. jaanuaril 2021.
                  
               
                     (3)
                  
                  
                     Seetõttu tuleks viiteid Chicago konventsiooni sätetele ajakohastada ning määrust (EL) 2018/1139 tuleks vastavalt muuta.
                  
               
                     (4)
                  
                  
                     Käesoleva määrusega ettenähtud meetmed põhinevad Euroopa Liidu Lennundusohutusameti (EASA) arvamusel nr 03/2020, mis on vastu võetud määruse (EL) 2018/1139 artikli 76 lõike 1 alusel,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2018/1139 artikli 9 lõike 2 esimene lõik asendatakse järgmisega:
            
               „Nimetatud õhusõidukite ning nende mootorite, propellerite, osade ja teisaldatava varustuse heitkogused ja müra peavad vastama keskkonnakaitse nõuetele, mis sisalduvad Chicago konventsiooni 16. lisa I köite 13. muudatuses, II köite 10. muudatuses ning III köite 1. muudatuses, nagu need on kohaldatavad 1. jaanuaril 2021.“
            
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. aprill 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 212, 22.8.2018, lk 1.